而家啲人,唔想煩就出街食,
個廚房封晒塵。
一旦開爐,真係要小心。
睇過啲天才焗嘢焗到焗爐爆、爐頭黑晒,
真係唔明佢地咩構造。
另一種高危人士,係helper姐姐。
唔係佢地論盡,反而太熟手,先至藝高人膽大。
呢位社企創辦人周佩波,屋企嘅工人姐姐就喺蒸魚嘅時候同時煮滾油,
仲要貪快冚蓋煮,結果搞到油溫過高,熱油自燃,煲蓋著火!
呢個時候,你會點做?
用水救?反而會濺起火花,燒得仲勁。
搵嘢冚住?搵咩先?
周生就人急智生,用錫紙!
因為錫紙係用鋁做,燃點高達600度,佢拎一大張出來,
對摺好,放上煲蓋,令熱油冇空氣阻燃。
咁先避過一場火災。
呢啲生活智慧好緊要,正如有2個小朋友嘅周生,
都讚個仔呢個時候識得行去門口準備逃生。
佢仲話「你拿張滿分成績表,也只能助燃而不能救火」。
哈,唔知啲虎爸虎媽有咩睇法?